Loodus: Tai Loodus on võimas. Võimalik on uudistada paarsada miljonit aastat vanu unikaalseid karstistruktuure või põigata võimsatesse vihmametsadesse, mis on vanemad kui Amazonase omad. Suur osa metsadest on kuulutatud rahvusparkideks ja oluliselt on piiratud ebaseaduslikku metsaraiet. Mekongi jõe kaldjoont järgivas Tai põhjaosas leidub kõige kauneimaid maastikke, kus kasvab kuni 1300 orhideeliiki, alates kuulsast Paphiopediumist ja elegantsest Miss Udorn Sunshine'nsti. Tai rannik ja saarestikud oma palmide ja rohekassinise veega kutsuvad esile tõelise eufooria. Tai lõunaosa, mis ulatub kitsa ribana Malaisiani, annab võimaluse valida merede ja randade vahel. Rannikute vahele jääb viljakas maismaa riisipõldude, kookose- ja kautšukipuuistandustega. Tai sobib väga erineva maitsega reisijatele. Põhjuseid, mille hulgast valida, on piisavalt: põhjamaalase jaoks eksootiline Aasia kultuur, iidne templiarhitektuur, budism, suursugused kuninglikud paleed, lopsakas troopiline loodus, garanteeritult soe ilm, liivarannad ja rahvusvahelised kuurordid, metropol Bangkok, ööelu, soodne hinnatase. Bangkok ja rannakuurordid pakuvad hea kombinatsiooni kultuuriväärtustest, suurlinnamelust ja lõõgastavast rannapuhkusest. Ilm on pidevalt soe ning merevesi stabiilselt, loodus eksootiline ja lopsakas. Hinnad on taskukohased ja ostuvõimalused mitmekesised, alates turgudest kuni kõrgtasemeliste kaubamajadeni. Kohalik köök väga rikkalik ja pakub tohutul hulgal eksootilisi maitseelamusi vägagi soodsa hinnaga. Eriti soovitame värskeid mereande, mille valik on äärmiselt mitmekesine ning mida te Eestist mõistliku hinna eest kunagi ei leia. Tais on mitmekülgne valik vaba aja veetmise võimalusi 24 tunniks ööpäevas - seda nii sportlike puhkuse eelistajatele kui lõbutsemishimulistele. Võimalik on valida kultuuri ja ajalugu tutvustavaid ekskursioone, nautida troopilist merd erinevatel laevasõitudel, teha retki dzhunglisse ja sõita elevandi seljas, mängida golfi või tennist, lõbutseda diskoteekides ja muusikabaarides.